\*P/2031473\*

KLASA: 406-01/21-01/7

URBROJ: 538-02-3-3/38-21-3

Zagreb, 17. veljače 2021. godine

**GOSPODARSKIM SUBJEKTIMA**

**- svima –**

**POZIV NA DOSTAVU PONUDE**

**ZA USLUGE PRETHODNOG VREDNOVANJA NACIONALNOG PLANA RAZVOJA OTOKA ZA RAZDOBLJE OD 2021. DO 2027.**

**Naručitelj:** Ministarstvo regionalnoga razvoja i fondova Europske unije.

**Vrsta postupka javne nabave:** Jednostavna nabava u skladu s člankom 15. Zakona o javnoj nabavi („Narodne novine“, broj 120/16).

**Naziv predmeta nabave:** Usluge prethodnog vrednovanja Nacionalnog plana razvoja otoka za razdoblje od 2021. do 2027.

**Opis predmeta nabave:** Detaljan Opis poslova nalazi se u Prilogu 3. ovoga Poziva.

**Procijenjena vrijednost nabave:** 150.000,00 kuna bez PDV-a.

**Evidencijski broj nabave:** JN-U-72/21.

**Rok početka i završetka izvršenja ugovora:**Gospodarski subjekt obvezan je početi sa izvršenjem ugovora po potpisu istoga, a rok izvršenja ugovora je 60 kalendarskih dana.

**Kriterij za odabir ponude:** Najniža cijena.

**Gospodarski subjekt** **je u ponudi dužan dostaviti sljedeće:**

* Popunjen Ponudbeni list s upisanom cijenom ponude, iz Priloga 1. ovog Poziva
* Potvrdu Porezne uprave - dokaz o ispunjenim obvezama plaćanja dospjelih poreznih obveza i obveza za mirovinsko i zdravstveno osiguranje. Sadržani podaci u Potvrdi moraju odgovarati stvarnom činjeničnom stanju u trenutku dostave ponude
* Popunjen Troškovnik iz Priloga 2. ovog poziva
* Popunjena Izjava o odgovornim osobama, iz Priloga 4. ovog Poziva
* Životopis u Europass formatu kojim Ponuditelj dokazuje ispunjavanje svih kriterija iz Opisa posla.

**Jezik i pismo na kojem se izrađuje ponuda ili njezin dio:** Ponude se moraju izraditi na hrvatskom jeziku i latiničnom pismu.

**Rok valjanosti ponude:** Rok valjanosti ponude ne može biti kraći od **30 dana** od dana isteka roka za dostavu ponuda.

**Cijena, rok, način i uvjeti plaćanja:**

Cijena ponude izražava se u kunama. U cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om.

Naručitelj će plaćanje vršiti jednokratno, na kraju zadatka, nakon dostave i odobrenja završnog izvješća, na temelju ispostavljenog računa, sukladno prihvaćenoj ponudi, u roku 30 dana od dana primitka računa, na žiro račun gospodarskog subjekta.

Od 1. srpnja 2019. plaćanje se vrši na temelju e-računa, u skladu s Zakonom o elektroničkom izdavanju računa u javnoj nabavi („Narodne novine“, broj 94/18.).

**Rok za dostavu ponude:** Ponudu molimo dostaviti **do 23. velječe 2021. do 11:00** **sati na elektroničku adresu naručitelja:** [**nabava@mrrfeu.hr**](mailto:nabava@mrrfeu.hr)**.**

**Napomena:**

Sve ponude koje Naručitelj primi nakon isteka roka za dostavu ponuda obilježit će se kao zakašnjele ponude i neće se razmatrati.

Naručitelj neće javno otvarati ponude.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Gospodarskim subjektima koji su sudjelovali u postupku dostavit će se Obavijest o rezultatima provedene nabave.

**Kontakt podaci:**

Za sva dodatna pitanja i pojašnjenja, molimo kontaktirati Sektor za nabavu na adresu elektroničke pošte: [nabava@mrrfeu.hr](mailto:nabava@mrrfeu.hr).

SEKTOR ZA NABAVU

**PRILOZI:**

Prilog 1. – Ponudbeni list

Prilog 2. – Troškovnik

Prilog 3. – Opis posla

Prilog 4. – Izjava o odgovornim osobama

***Prilog 1. – Ponudbeni list***

**PONUDBENI LIST**

**NARUČITELJ:**

Ministarstvo regionalnoga razvoja i fondova Europske unije

Miramarska 22

10 000 Zagreb

OIB: 69608914212

**PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv ponuditelja)

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET NABAVE:**

**USLUGE PRETHODNOG VREDNOVANJA NACIONALNOG PLANA RAZVOJA OTOKA ZA RAZDOBLJE OD 2021. DO 2027.**

**Cijena ponude:**

|  |  |  |
| --- | --- | --- |
| 1 | Cijena ponude bez PDV-a |  |
| 2 | Porez na dodanu vrijednost |  |
| 3 | Ukupna cijena ponude |  |

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

Datum:\_\_\_\_\_\_\_\_\_\_\_\_\_\_\_\_

***Prilog 2. – Troškovnik***

**TROŠKOVNIK**

**USLUGE PRETHODNOG VREDNOVANJA NACIONALNOG PLANA RAZVOJA OTOKA ZA RAZDOBLJE OD 2021. DO 2027.**

|  |  |  |  |  |  |  |
| --- | --- | --- | --- | --- | --- | --- |
| **Red.**  **broj** | **Opis** | **Jed. mjere** | **Količina** | **Jed. cijena**  **u kunama**  ( bez PDV-a ) | **Iznos**  **u kunama**  ( bez PDV-a ) | |
| **1** | **2** | **3** | **5** | **6** | **7** | |
| 1 | Usluge prethodnog vrednovanja Nacionalnog plana razvoja otoka za razdoblje od 2021. do 2027. | Usluge | 1 |  |  | |
|  |  | **UKUPNO (bez PDV-a)** | | |  |
|  |  | **PDV** | | |  |
|  |  | **SVEUKUPNO (s PDV-om)** | | |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_

*mjesto datum*

***Prilog 3. – Opis posla***

**OPIS POSLA**

**Prethodno vrednovanje Nacionalnog plana razvoja otoka za razdoblje od 2021. do 2027.**

1. **POLAZIŠTE**

Nacionalni plan razvoja otoka za razdoblje od 2021. do 2027. godine (u daljnjem tekstu: Nacionalni plan) je srednjoročni akt strateškog planiranja kojim se definira provedba ciljeva razvoja Republike Hrvatske u području otoka. Nacionalni plan izrađuje Ministarstvo regionalnoga razvoja i fondova Europske unije (u daljnjem tekstu: Ministarstvo), a donosi Vlada Republike Hrvatske na temelju članka 25. Zakona o otocima (Narodne novine, br. 116/18 i 73/20 - Uredba) te u skladu s odredbama Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17).

Nacionalni plan predstavlja okvir za oblikovanje programa, projekata, mjera i aktivnosti koji se odnose na otoke u provedbenim programima tijela državne uprave i drugih javnopravnih tijela, a financiraju se iz proračunskih izvora Republike Hrvatske i sredstvima Europske unije u financijskoj perspektivi 2021.-2027.

Nacionalni plan obuhvaća različite javne politike kroz 17 programskih područja propisanih Zakonom o otocima:

1. prometno povezivanje (pomorski, cestovni i zračni prijevoz)
2. vodoopskrba i odvodnja
3. gospodarski razvoj i poduzetništvo
4. demografska obnova
5. poljoprivreda, ribarstvo i lovstvo
6. gospodarenje otpadom
7. zdravstvena zaštita i razvoj telemedicine
8. elektroničke komunikacijske mreže velikih kapaciteta
9. zaštita prirode i okoliša
10. kultura i očuvanje kulturne baštine
11. predškolski odgoj, osnovno i srednjoškolsko obrazovanje i znanost
12. čista energija, energetika, obnovljivi izvori energije, ublaženje i prilagodba klimatskim promjenama
13. socijalna skrb
14. razvoj civilnog društva
15. turizam
16. stambeno zbrinjavanje
17. zaštita i korištenje malih povremeno nastanjenih i nenastanjenih otoka i otočića.

Člankom 25. Zakona o otocima propisano je da programska područja Nacionalnog plana u najvećoj mogućoj mjeri moraju slijediti odrednice Pametnog otoka iz članka 22. Zakona o otocima:

1. aktivno sudjelovanje u prilagodbi i ublažavanju klimatskih promjena na lokalnoj razini
2. uvođenje i korištenje naprednih tehnologija radi osiguranja optimalnog upravljanja i korištenja lokalnih resursa i infrastrukture kroz različite poslovne modele
3. smanjenje upotrebe fosilnih goriva povećanjem održivog korištenja obnovljivih izvora energije i energetske učinkovitosti
4. promicanje održive mobilnosti na otocima
5. smanjenje i konačno uklanjanje nedostatka i oskudice vode primjenom nekonvencionalnih i pametnih načina upravljanja vodnim resursima
6. stvaranje područja bez odlaganja otpada promicanjem kružnog gospodarstva
7. očuvanje karakteristične prirodne i kulturne baštine otoka
8. diverzificiranje otočnog gospodarstva iskorištavanjem posebnosti otoka u stvaranju novih i inovativnih lokalnih djelatnosti
9. jačanje i promoviranje socijalne uključenosti, edukacije i participacije građana
10. prelazak na alternativne, dugoročne, održive i odgovorne oblike turizma na otocima.

Nacionalni plan izrađuje se u skladu s Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine, broj 89/18) kojom je propisan obvezni sadržaj koji trenutno uključuje:

1. Uvod
2. Srednjoročna vizija razvoja
3. Opis srednjoročnih razvojnih potreba i razvojnih potencijala
4. Usklađenost s Nacionalnom razvojnom strategijom, sektorskim i višesektorskim strategijama te dokumentima prostornog uređenja
5. Opis prioriteta javne politike u srednjoročnom razdoblju
6. Popis posebnih ciljeva i ključnih pokazatelja ishoda
7. Terminski plan provedbe strateških projekata od nacionalnog značaja
8. Indikativni financijski plan
9. Praćenje i vrednovanje
10. Prilozi.

Nacionalni plan treba biti usklađen s nacrtom Nacionalne razvojne strategije Republike Hrvatske do 2030. godine u kojoj je, u okviru strateškog cilja 12. „Razvoj potpomognutih područja i područja s razvojnim posebnostima”, razvoj pametnih i održivih otoka naveden kao jedan od prioriteta javne politike Republike Hrvatske

Izrada Nacionalnog plana razvoja otoka započela je u drugoj polovici 2019. godine, a odvijala se uz savjetodavnu pomoć Svjetske banke. Dosadašnje aktivnosti uključivale su formiranje radne skupine, izradu analize stanja, konzultaciju s predstavnicima resornih tijela državne uprave, regionalnim i lokalnim vlastima te zainteresiranom javnošću, održavanje fokus grupa te provedbu upitnika o razvojnim izazovima i investicijskim potrebama na otocima.

U tom procesu, Ministarstvo je do sada definiralo razvojnu viziju, razvojne potrebe i potencijale otoka u okviru svih 17 programskih područja te sukladno tome razradilo razvojne prioritete i posebne ciljeve. U tijeku je izrada provedbenog okvira koji uključuje akcijski plan s mjerama, aktivnostima i projektima predviđenim za provedbu u srednjoročnom razdoblju kao i okvir za praćenje i vrednovanje s pokazateljima ishoda za svaki poseban cilj te pokazateljima rezultata na razini mjera.

1. **SVRHA PROJEKTA**

Svrha projekta je poboljšanje kvalitete konačnog nacrta Nacionalnog plana kroz osiguravanje realnog financijskog okvira te jasnih i mjerljivih ciljeva kako bi se pružila potrebna osnova za provedbu, praćenje i buduće vrednovanje Nacionalnog plana.

1. **CILJ I OPIS PROJEKTA**
   1. **Cilj projekta**

Opći cilj ovog projekta je provesti postupak vrednovanja Nacionalnog plana tijekom njegove izrade (u daljnjem tekstu: prethodno vrednovanje) putem neovisnog stručnog mišljenja kojim se procjenjuje relevantnost, efektivnost i koherentnost Nacionalnog plana, a u skladu s Pravilnikom o provedbi postupka vrednovanja (Narodne novine, broj 66/19, u daljnjem tekstu: Pravilnik).

* 1. **Opis projekta**

Zadatak Pružatelja usluge je provesti postupak prethodnog vrednovanja. Prethodno vrednovanje se provodi temeljem ocjene kriterija važnosti, djelotvornosti i usklađenosti:

– Važnost (relevantnost) kojom se provjerava jesu li prioriteti i posebni ciljevi Nacionalnog plana utemeljeni na stvarnim potrebama i razvojnim potencijalima odnosno do koje mjere su ciljevi opravdani u odnosu na potrebe.

– Djelotvornost (efektivnost) kojom se uspoređuje što je ostvareno u odnosu na planirano odnosno do koje mjere su ciljevi ostvareni te do koje mjere se očekuje da će se ostvariti.

– Usklađenost (koherentnost) podrazumijeva da se utvrđuje unutarnja i vanjska usklađenost akta strateškog planiranja, odnosno logika Nacionalnog plana. Vanjska usklađenost podrazumijeva usklađenost posebnih ciljeva Nacionalnog plana s ciljevima drugih javnih intervencija koje su s njim povezane. Unutarnja usklađenost podrazumijeva usklađenost između posebnih ciljeva Nacionalnog plana.

Procjena navedenih kriterija će se odvijati kroz sljedeće korake:

1. Provjera metodologije izrade Nacionalnog plana
2. Ocjena korištenih pokazatelja
3. Ocjena Analize stanja te uočenih razvojnih potreba i potencijala
4. Kvaliteta poveznice između analize stanja te prioriteta i posebnih ciljeva
5. Ocjena intervencijske logike (jesu li prioriteti i posebni ciljevi postavljeni na logičan način u odnosu na razvojne potrebe i potencijale)
6. Ocjena i prijedlog za optimizaciju mjerljivih pokazatelja rezultata odnosno pokazatelja za praćenje provedbe Nacionalnog plana
7. Ocjena sustava za provedbu Nacionalnog plana
8. Ocjena akcijskog plana
9. Ocjena komunikacijske strategije s pripadajućim akcijskom planom - vrednovanje komunikacijskih aktivnosti – posebnih ciljeva, usmjerenosti na različite ciljne skupine te alata za informiranje šire javnosti
10. Planiranje praćenja i vrednovanja provedbe Nacionalnog plana:

* Jasnoća i prihvatljivost metode za prikupljanje i interpretaciju podataka/indikatora
* Kakav je cjelokupni sustav praćenja i izvješćivanja o provedbi Nacionalnog plana: postoji li sustav za vrednovanje tijekom provedbe (interim – provjera da li se resursi troše na adekvatan način) i nakon provedbe (ex post – radi procjene jesu li se resursi utrošili na optimalan način)

1. Procjena kvalitete konzultacijskog procesa – ocjena sustava uključivanja svih relevantnih dionika (partnerske konzultacije) u odlučivanje tijekom izrade i provedbe Nacionalnog plana; procjena kvalitete i opsega partnerskih konzultacija te stvaran doprinos dionika/partnera prilikom izrade Nacionalnog plana.

* 1. **Isporučevine i izvještavanje**

Pružatelj usluge tijekom trajanja ugovora pripremiti će tri pisana izvješća i održat će dva izlaganja Odboru za vrednovanje prije izrade konačnog izvješća:

1. Pisano izvješće i izlaganje o metodologiji istraživanja
2. Pisano izvješće i izlaganje o rezultatima istraživanja i analize te privremenim zaključcima
3. Konačno izvješće

Izlaganje metodologije istraživanja potrebno je održati najkasnije u drugom tjednu provedbe ugovora, a izlaganje rezultata istraživanja i analize te privremenih zaključaka najkasnije tri tjedna prije isteka ugovora.

Pisana izvješća se članovima Odbora za vrednovanje podnose prije izlaganja.

Proces prethodnog vrednovanja treba rezultirati konačnim izvješćem u pisanom obliku kojeg usvaja Odbor za vrednovanje, a isto mora sadržavati detaljni opis aktivnosti i prijedloga za poboljšanjem te konačnu ocjenu prethodnog vrednovanja i iduću strukturu:

1. Kratki sažetak

– Najvažniji rezultati vrednovanja

– Zaključci i preporuke

2. Uvod

– Svrha izvješća

– Struktura izvješća

3. Kontekst vrednovanja

– Kratka informacija o Nacionalnom planu: vezane nacionalne politike, društvene i gospodarske potrebe na koje se odnosi Nacionalni plan, utvrđivanje korisnika ili drugih ciljnih skupina

– Opis postupka vrednovanja: kratki pregled opisa posla, svrha i djelokrug vrednovanja.

4. Metodološki pristup

– Objašnjenje plana izvedbe vrednovanja i korištenih metoda

– Opis ključnih pojmova, specifičnih i uobičajenih evaluacijskih pitanja, kriteriji ocjenjivanja, ciljane razine

– Izvori podataka, tehnika prikupljanja podataka (upitnici, intervjui, veličina i odabir kriterija za uzorke...); informacije o načinu izračuna pokazatelja kako bi se ocijenila kvaliteta i pouzdanost podataka te prepoznale moguće pristranosti

– Metodologija za odgovaranje na evaluacijska pitanja i donošenje zaključaka

– Problemi ili ograničenja metodološkog pristupa.

5. Opis akta strateškog planiranja, prioriteta i proračuna

– Provedba Nacionalnog plana: uključeni sudionici, institucionalni kontekst

– Oblikovanje Nacionalnog plana, opis prioriteta i posebnih ciljeva

– Intervencijska logika Nacionalnog plana i njegovih ključnih sastavnica

– Predviđeni proračun.

6. Odgovori na evaluacijska pitanja

– Analiza i rasprava o pokazatelju/ima ovisno o kriterijima ocjenjivanja i ciljne razine na koje se odnose evaluacijska pitanja

– Analiza i rasprava o kvantitativnim i kvalitativnim podacima iz javnih statistika, određenih istraživanja/upitnika ili drugih izvora

– Odgovori na evaluacijska pitanja.

7. Zaključci i preporuke

– Usklađenost (koherentnost) između planiranih odnosno korištenih intervencija i zacrtanih ciljeva; ravnoteža između posebnih ciljeva unutar Nacionalnog plana

– Stupanj ostvarivosti posebnih ciljeva Nacionalnog plana te ciljeva postavljenih u Nacionalnoj razvojnoj strategiji Republike Hrvatske do 2030. godine

– Preporuke koje se temelje na nalazima prethodnog vrednovanja, uključujući moguće prijedloge za usvajanje odnosno izmjene Nacionalnog plana.

Pružatelj usluge predati će konačno izvješće Odboru za vrednovanje na usvajanje, najkasnije dva tjedna prije isteka ugovora.

Ministarstvo imenuje predstavnika koji koordinira postupak provjere valjanosti svih izvješća i komunikacije između Pružatelja usluge i Odbora za vrednovanje tijekom provedbe ugovora.

1. **ZAHTJEVI STRUČNJAKA**

Stručnjaci angažirani za prethodno vrednovanje trebaju biti neovisni od tima koji radi na izradi Nacionalnog plana.

Ponuditelj mora imati na raspolaganju tri ključna stručnjaka sa sljedećim kvalifikacijama:

1. Ključni stručnjak 1, voditelj tima – više od 5 godina radnog iskustva; iskustvo u vođenju 3 ili više projekata evaluacije akata strateškog planiranja čiji je nositelj izrade bilo tijelo državne uprave, područne (regionalne) ili lokalne samouprave
2. Ključni stručnjak 2, savjetnik za strateško planiranje – više od 3 godina radnog iskustva; iskustvo u izradi 3 ili više akata strateškog planiranja čiji je nositelj izrade bilo tijelo državne uprave, područne (regionalne) ili lokalne samouprave
3. Ključni stručnjak 3, savjetnik za EU fondove – više od 3 godina radnog iskustva; iskustvo u pripremi i/ili provedbi 3 ili više različitih programa ili projekata sufinanciranih putem EU fondova.

Kao dokaz za ispunjenje zahtjeva Ponuditelj je dužan iduće:

* izjavu u kojoj mora navesti osobe odgovorne za pružanje usluga te njihovu ulogu u projektu, uz naznaku stručnih kvalifikacija za svaku osobu
* izjavu kako predloženi stručnjaci nisu bili uključeni u izradu Nacionalnog plana te trenutno ne sudjeluju u izradi istog
* životopise stručnjaka u Europass formatu (uključivo reference dosadašnjih poslova).

***Prilog 4. – Izjava o odgovornim osobama***

**POPIS OSOBA**

|  |  |  |  |
| --- | --- | --- | --- |
| ***Ime i prezime osobe*** | ***Uloga osobe***  *(ključni stručnjak 1, ključni stručnjak 2, ključni stručnjak 3)* | ***Stručna kvalifikacija osobe*** | ***Stručnjak je bio uključen u izradu Nacionalnog plana te trenutno sudjeluje u izradi istog*** *(DA/NE)* |
|  |  |  |  |
|  |  |  |  |
|  |  |  |  |

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

Datum:\_\_\_\_\_\_\_\_\_\_\_\_\_\_\_\_